smcproject/ml-wiki-sentences huggingface dataset:
വ്യവസായ പ്രമുഖനും ഫ്രഞ്ച് ഇന്ത്യ യുടെ ഗവർണറും ഫ്രഞ്ച് ഗവൺമെന്റിന്റെ ഇന്ത്യയിലെ പ്രതിനിധിയും ആയിരുന്ന ഇദ്ദേഹത്തിന്റെ ഡയറിക്കുറിപ്പുകൾ 1948 മുതൽ 81 വരെയുള്ള കാലയളവിൽ എട്ടു വാല്യമായി പ്രസിദ്ധീകൃതമായി.
പ്രസിദ്ധീകരണത്തിനു മുൻപു തന്നെ ഇതിന് ഇംഗ്ലീഷിലും ഫ്രെഞ്ചു ഭാഷയിലും വിവർത്തനങ്ങൾ ഉണ്ടായി.
19-ആം നൂറ്റാണ്ടിൽ തമിഴിൽ ഉണ്ടായ ഡയറിക്കുറിപ്പുകളിൽ പ്രമുഖമാണ് സവരിറോയപിള്ളൈയുടേത്.
1836 മുതൽ 63 വരെ എഴുതിയ ഡയറിക്കുറിപ്പുകൾ ഒന്നാം ഭാഗമായും, ശേഷിച്ചത് രണ്ടാം ഭാഗമായി 1899-ലും പ്രസിദ്ധീകരിച്ചു.
രാജാജിയുടെ ഡയറി സി. രാജഗോപാലാചാരി
സി. രാജഗോപാലാചാരി 1921-ലും 1922-ലും സ്വാതന്ത്ര്യ സമരത്തിന്റെ ഭാഗമായി ജയിൽവാസമനുഭവിച്ച കാലത്ത് ജയിലിലെ ദുരിതവും ആസ്മാരോഗം അലട്ടുന്ന തനിക്ക് അനുഭവിക്കേണ്ടിവന്ന അപാരമായ കഷ്ടപ്പാടും ദിവസവും രേഖപ്പെടുത്തി.
ഈ ഡയറിക്കുറിപ്പുകൾ 1922-ൽ തന്നെ പ്രസിദ്ധീകരിച്ചു.
രാജാജിയുടെ സഹപ്രവർത്തകനായ വേദരത്നംപിള്ളയും ദിനസരിക്കുറിപ്പുകൾ എഴുതിയിരുന്നു.
ഇത് ഇദ്ദേഹത്തിന്റെ ജീവചരിത്രത്തിൽ (1981) ഉൾപ്പെടുത്തിയിട്ടുണ്ട്.
ഗുജറാത്തിയിലും ഹിന്ദിയിലും
19-ആം നൂറ്റാണ്ടിന്റെ മധ്യത്തോടെ മിക്ക ഭാരതീയ ഭാഷകളിലും ഡയറിക്കുറിപ്പുകൾ എഴുതുന്നത് പ്രചാരത്തിൽ വന്നെങ്കിലും ഗുജറാത്തി ഭാഷയിലും ഹിന്ദിയിലുമാണ് ഇത് ഒരു സാഹിത്യരൂപമെന്ന നിലയിൽ ആദ്യം അംഗീകാരം നേടിയത്.
മുഗൾ ദർബാറുകളിലും മഹാരാജാ രഞ്ജിത് സിംഹിന്റെ രാജസദസ്സിലും ഡയറി എഴുതി സൂക്ഷിക്കുന്ന പതിവുണ്ടായിരുന്നു.
ഇവ പേർഷ്യൻ ഭാഷയിലാണ് എഴുതിയിരുന്നത്.
സാമൂഹിക പരിഷ്കർത്താവും ഗുജറാത്തിലെ മാനവ ധർമ സഭയുടെ സ്ഥാപകനുമായ ദുർഗാറാം മേത്താജി ദീർഘകാലം ഡയറിക്കുറിപ്പ് എഴുതിയിരുന്നെങ്കിലും 1843 ജനുവരി മുതൽ 45 ജനുവരി വരെ എഴുതിയ ഡയറിക്കുറിപ്പു മാത്രമേ ലഭ്യമായിട്ടുള്ളൂ.
ഇദ്ദേഹം സേവനമനുഷ്ഠിച്ച വിദ്യാലയം അഗ്നിക്കിരയായപ്പോൾ അവിടെ സൂക്ഷിച്ചിരുന്ന അന്നുവരെയുള്ള ഡയറിക്കുറിപ്പുകളും നഷ്ടപ്പെടുകയുണ്ടായി.
പ്രാർഥനാസമാജത്തിന്റെ സ്ഥാപകരിലൊരാളായ ഭോലാനാഥ സാരാഭായി 27-ആം വയസ്സു മുതൽ ഡയറിക്കുറിപ്പുകൾ എഴുതി വന്നു.
ആദ്യം കുറച്ചുകാലം പേർഷ്യൻ ഭാഷയിലും പിന്നീട് ഇംഗ്ലീഷിലും അതിനുശേഷം ഗുജറാത്തിയിലും ആണ് ഡയറി എഴുതിയത്.
ഇദ്ദേഹത്തിന്റെ പുത്രനും, കവി , നിരൂപകൻ, ഭാഷാശാസ്ത്രജ്ഞൻ , തത്ത്വചിന്തകൻ , സാമൂഹിക പരിഷ്കർത്താവ് തുടങ്ങിയ നിലകളിൽ ബഹുമുഖപ്രതിഭനുമായ നരസിംഹറാവുവും ഡയറി എഴുതുന്ന ശീലം തുടർന്നു.
ഇദ്ദേഹത്തിന്റെ ഡയറിക്കുറിപ്പുകൾ റോജ്നിശി എന്ന പേരിൽ പ്രസിദ്ധീകൃതമായി.
മഹാത്മജിയുടെ ഡയറി മഹാത്മാഗാന്ധി
സരസ്വതിചന്ദ്ര എന്ന പ്രശസ്ത കൃതിയുടെ രചതിയാവായ ഗോവർധൻ റാം ത്രിപാഠി (1855-1907) 1885 മുതൽ ഡയറിക്കുറിപ്പുകൾ എഴുതിയിരുന്നു.
ഇത് പിൽക്കാലത്ത് 1959-60-ൽ മൂന്നുവാല്യമായി പ്രസീദ്ധീകരിച്ചു.
വി. കെ. ഠാകൂർ ഇംഗ്ലീഷും ഗുജറാത്തിയും ഇടകലർത്തി എഴുതിയിരുന്ന ഡയറിക്കുറിപ്പുകൾ പിൽക്കാലത്ത് എച്ച്. എം. ത്രിവേദി പ്രസാധനം ചെയ്ത് 1969-ലും 1976-ലും രണ്ടു ഭാഗമായി പ്രസീദ്ധീകരിച്ചു.
ഗാന്ധിജിയുടെ സന്തത സഹചാരിയായ മഹാദേവ ദേശായി 1917 മുതൽ 42 വരെ ഗാന്ധിജിയുടെ ദൈനംദിന കാര്യങ്ങളും പ്രവർത്തനവും ആശയഗതിയും ഡയറിക്കുറിപ്പായി എഴുതിയത് ഈ മേഖലയിലെ പ്രത്യേകതയുള്ള രേഖയാണ്.
മഹാദേവഭായിനി ഡയറി എന്ന പേരിലിതു പ്രസിദ്ധീകരിച്ചു.
ഇത് മഹാദേവഭായി കി ഡയറി എന്ന പേരിൽ ജമ്നാലാൽ ബജാജ് ഹിന്ദിയിൽ വിവർത്തനം ചെയ്തത്, മൂന്നു ഭാഗമായി 1966-ൽ പ്രസിദ്ധീകൃതമായി.
ഹിന്ദിയിലെ ചില പ്രശസ്തരുടെ ഡയറി
രാധാചരൺ ഗോസ്വാമി 1872 മുതൽ 76 വരെ എഴുതിയ കുറിപ്പുകളാണ് ഹിന്ദിയിലെ ആദ്യത്തെ പ്രധാന ഡയറിക്കുറിപ്പായി അറിയപ്പെടുന്നത്.
ഇതിനുശേഷം ശ്രദ്ധേയമായ ഡയറി ധീരേന്ദ്രവർമയുടേതാണ്.
വിദ്യാർഥിയായിരിക്കുമ്പോൾത്തന്നെ ഡയറിക്കുറിപ്പെഴുതിത്തുടങ്ങി ധീരേന്ദ്രവർമ.
1917 മുതൽ 23 വരെ എഴുതിയ കുറിപ്പുകൾ 4 ഭാഗങ്ങളായി മേരി കോളജ് ഡയറി എന്ന പേരിൽ പിൽക്കാലത്ത് പ്രസിദ്ധീകൃതമായി.
നരദേവശാസ്ത്രിയുടെ വേദതീർഥ് കി ജയിൽ ഡയറി (1930)യിൽ വ്യക്തിഗതമായ അനുഭവങ്ങൾക്കല്ല, ആനുകാലിക സാഹിത്യ പ്രവർത്തനങ്ങൾക്കാണ് പ്രാധാന്യം നൽകിയിരിക്കുന്നത്.
വാല്മീകി ചൗധരി എഴുതിയ രാഷ്ട്രപതി ഭവൻ കീ ഡയറി 1950-52 കാലഘട്ടത്തിൽ ഡോ. രാജേന്ദ്രപ്രസാദ് രാഷ്ട്രപതിയായിരുന്ന കാലത്ത് രാഷ്ട്രപതിഭവനിലെ സംഭവങ്ങളെ രേഖപ്പെടുത്തുന്ന ദിനസരിക്കുറിപ്പുകളാണ്.
മൈഥിലീ ശരൺ ഗുപ്ത 1935 മുതൽ 50 വരെ എഴുതിയ ഡയറിക്കുറിപ്പുകൾ പിൽക്കാലത്ത് പ്രസീദ്ധീകൃതമായി.
രാജേന്ദ്രപ്രസാദ് , ഘനശ്യാമ്ദാസ ബിർല (ഡയറി കെ കുഛ് പന്നെ) മണിബഹൻ (ഏകലാ ചലോ രെ - 1946-47) നിർമ്മല ദേശ്പാണ്ഡെ (സർവോദയ പദയാത്ര), ദാമോദർദാസ (വിനോബാ കെ സാഥ്) തുടങ്ങിയവരുടെ ഡയറിക്കുറിപ്പുകളിൽ സാമൂഹിക-രാഷ്ട്രീയ സംഭവവികാസങ്ങളുടെ വിശകലനത്തിനാണ്, വ്യക്തിപരമായ ഇഷ്ടാനിഷ്ടങ്ങളുടെ രേഖപ്പെടുത്തലിനേക്കാൾ പ്രാധാന്യം നൽകിയിരിക്കുന്നത്.
1949-58 കാലത്ത് മുക്തിബോധ് എഴുതിയ ഏക് സാഹിത്യക് കീ ഡയറിയാണ് ഈ കാലത്തെ മാതൃകാപരമായ ഡയറി.
ഇതിൽ, എല്ലാ ദിവസവും തുടർച്ചയായി എഴുതുന്ന രീതിയല്ല പിന്തുടർന്നിരിക്കുന്നത്.
മലയജ്, ശ്രീകാന്ത് വർമ, ശിവദാൻസിംഹ് ചൗഹാൻ, മോഹൻ രാകേശ്, നരേശ് മേഹ്ത്ത തുടങ്ങിയവരുടെ ഡയറികളും ഉപേന്ദ്രനാഥ് അശ്കിന്റെ സ്യാദാ അപനി കമ് പരായി, പ്രഭാകർ മാച്വെയുടെ പശ്ചിമ് മെം ബൈഠ് കർ പൂർവ് കീ ഡയറി, ധർമ്വീർ ഭാരതിയുടെ തേലെ പർ ഹിമാലയ്, വിശ്വനാഥ് പ്രസാദ് തിവാരിയുടെ ഡയറി കെ പാംച് പൃഷ്ഠ്, സീതാറാം സെക്സേരിയുടെ ഏക് കാര്യകർതാ കീ ഡയറി, രാംധാരി സിൻഹ് ദിൻകറിന്റെ ദിൻകർ കീ ഡയറി, ചന്ദ്രശേഖറിന്റെ മേരി ജയിൽ ഡയറി എന്നിവയും ആധുനിക കാലത്തെ ഡയറിക്കുറിപ്പുകളിൽ പ്രധാനപ്പെട്ടവയാണ്.
1975-77-ലെ അടിയന്തരാവസ്ഥക്കാലത്ത് ജയിൽ വാസമനുഭവിച്ചപ്പോൾ എഴുതിയതാണ് മേരി ജയിൽ ഡയറി.
പഞ്ചാബി ഭാഷയിൽ പ്രസിദ്ധീകരിച്ച എസ്. എസ്. അമോലിന്റെ യത്രു ദെ ഡയറി (1965), ബൽരാജ് സാഹ്നിയുടെ മേരി ഘൈർ ജസ്ബാതി ഡയറി (1970) എന്നിവ ഡയറിക്കുറിപ്പുകൾ എന്നതിനെക്കാൾ യാത്രാവിവരണം, ഓർമക്കുറിപ്പുകൾ എന്നീവിഭാഗങ്ങളിലുൾപ്പെടുത്താവുന്നവയാണ്.
അസമീയ ഭാഷയിൽ
ലക്ഷമീ നാഥ് ബസ്ബറുവയുടെ ഡയറിക്കുറിപ്പുകളാണ് അസമിയ ഭാഷയിൽ ഈ വിഭാഗത്തിൽപ്പെടുന്ന പ്രധാന ഗ്രന്ഥം.
ഇദ്ദേഹം 1895 മുതൽ 1903 വരെ എഴുതിയ ഡയറിക്കുറിപ്പുകൾ മഹേശ്വര നിയോഗ് പ്രസാധനം ചെയ്ത് ദിനലേഖ എന്ന പേരിൽ 1969-ൽ പ്രസിദ്ധീകരിച്ചു.
ഡയറിക്കുറിപ്പുകൾ മലയാളത്തിൽ
മലയാളത്തിൽ ആധുനിക കാലത്താണ് ഡയറിക്കുറിപ്പുകൾ സാഹിത്യരൂപമായി ഗണിക്കപ്പെട്ടത്.
കേരളവർമ വലിയകോയിത്തമ്പുരാൻ, ഏ.
ആർ. രാജരാജവർമ, കെ. സി. കേശവപിള്ള, കുമാരനാശാൻ , വള്ളത്തോൾ , മൂലൂർ എസ്. പത്മനാഭപ്പണിക്കർ തുടങ്ങിയ പ്രശസ്തരായ കവികളുടെ ഡയറിക്കുറിപ്പുകൾ മലയാളത്തിനു ലഭിച്ചിട്ടുണ്ട്.
സമകാലിക സാഹിത്യത്തിന്റെ ഗതിവിഗതികളുടെ രേഖ എന്നതിനൊപ്പം പ്രശസ്ത സാഹിത്യകാരന്മാരിൽത്തന്നെ ഉന്നതമായ വ്യക്തിത്വത്തിനുടമകളും അല്ലാത്തവരുമുണ്ടെന്നു വെളിപ്പെടുത്തുന്നവകൂടിയാണ് പല ഡയറിക്കുറിപ്പുകളും.
ആർ. രാജരാജവർമയും സി. എസ്. സുബ്രഹ്മണ്യൻ പോറ്റിയും മറ്റേതൊരു സാഹിത്യ കാരനും നൽകിയതിലധികം ആദരം തനിക്കു നൽകിയിരുന്നു എന്ന് കുമാരനാശാൻ തന്റെ ഡയറിക്കുറിപ്പുകളിൽ രേഖപ്പെടുത്തിയിട്ടുള്ളത് ഡയറിക്കുറിപ്പുകളുടെ അപൂർവതയ്ക്കും സാഹിത്യ-ചരിത്ര പ്രാധാന്യങ്ങൾക്കും ദൃഷ്ടാന്തമാണ്.
സാഹിത്യകാരന്മാരുടെ ഡയറിക്കുറിപ്പുകൾ
‌
ചെങ്ങാരപ്പള്ളി നാരായണൻ പോറ്റിയുടേയും സി. അച്യുതമേനോന്റേയും ഡയറിക്കുറിപ്പുകൾ യഥാക്രമം 2000-ലും 2002-ലും ഗ്രന്ഥരൂപത്തിൽ പ്രസിദ്ധീകൃതമായി.
രാഷ്ട്രീയ, സാംസ്കാരിക മണ്ഡലങ്ങളിൽ നിറഞ്ഞുനിന്നിരുന്ന വ്യക്തികളായിരുന്നു രണ്ടുപേരും.
കേരള മുഖ്യമന്ത്രിയും ചിന്തകനുമായിരുന്ന സി. അച്യുതമേനോന്റെ ഡയറിക്കുറിപ്പുകൾ മുൻപുതന്നെ കലാകൗമുദി വാരികയിൽ ഖണ്ഡശഃ പ്രസിദ്ധീകരിച്ചിരുന്നു.
എസ്. കെ. പൊറ്റക്കാടിന്റെ സംസാരിക്കുന്ന ഡയറിക്കുറിപ്പുകൾ (1981) അദ്ദേഹത്തിന്റെ അനുഭവങ്ങളും അറിവുകളും ദർശനങ്ങളും ഈ കുറിപ്പുകളുടെ പശ്ചാത്തലത്തിൽ പ്രകാശിപ്പിക്കുവാൻ ശ്രമിക്കുന്നു.
ഡയറിക്കുറിപ്പിന്റെ മാതൃകയിൽ സ്വന്തം ജീവിതഗ്രന്ഥത്തിലെ പഴയ താളുകൾ മറിച്ചു നോക്കുകയും സവിശേഷ സംഭവങ്ങളേയും വ്യക്തികളേയും തനതായ ശൈലിയിൽ അവതരിപ്പിക്കുകയും ചെയ്യുന്നു.
ചെങ്ങാരപ്പള്ളി നാരായണൻ പോറ്റി സ്കൂൾ ഫൈനൽ പരീക്ഷ ജയിച്ച് കോളജിൽ ചേർന്ന നാൾതൊട്ട് മരിക്കുന്നതിനു തലേനാൾ വരെ-55 ലേറെ വർഷം-കൃത്യമായി, ഒറ്റ ദിവസം മുടങ്ങാതെ ഡയറി എഴുതിയിരുന്നതായി ഇതിന്റെ പ്രസാധകൻ രേഖപ്പെടുത്തിയിട്ടുണ്ട്.
എന്നാൽ 1940 മുതൽ 56 വരെയുള്ള 17 വർഷത്തെ ഡയറിക്കുറിപ്പുകളിൽ നിന്ന് തിരഞ്ഞെടുത്തവ മാത്രമാണ് ഗ്രന്ഥരൂപത്തിൽ പ്രസിദ്ധീകരിച്ചിട്ടുള്ളത്.
1940 ഓഗസ്റ്റ് 16 (1116 ചിങ്ങം 1)-നു രേഖപ്പെടുത്തിയ പുതുവത്സരമേ നിനക്കു സ്വാഗതം.
ചടുലമായ കാലടികളോടെ, എന്നാൽ നിരാശയുടെയും ദുരന്തത്തിന്റെയും നിഴലോടു കൂടിയാണ് പുതുവത്സരം വരുന്നത്.
എന്നാൽ എന്റെ അദമ്യമായ ശുഭാപ്തി വിശ്വാസം മനസ്സിൽ പ്രതീക്ഷ ജനിപ്പിക്കുന്നു എന്ന വരികളോടെ ചെങ്ങാരപ്പള്ളിയുടെ ഡയറിക്കുറിപ്പുകൾ ആരംഭിക്കുന്നു.
അച്യുതമേനോന്റെ ഡയറിക്കുറിപ്പുകൾ സി. അച്യുതമേനോൻ
1993-94 വർഷങ്ങളിൽ കലാകൗമുദിയിൽ പ്രസിദ്ധീകരിച്ച സി. അച്യുതമേനോന്റെ ഡയറിക്കുറിപ്പുകളെ അവലംബമാക്കിയാണ് കെ. വി. സുരേന്ദ്രനാഥ് സി. അച്യുതമേനോന്റെ ഡയറിക്കുറിപ്പുകൾ പ്രസാധനം ചെയ്തത്.
1976 മുതൽ 89 തുടക്കം വരെയുള്ള കാലയളവിലെ ദിനസരിക്കുറിപ്പുകൾ ഇതിലുൾപ്പെടുത്തിയിരിക്കുന്നു.
ഇതിൽ ആദ്യ വർഷങ്ങളിൽ ഒട്ടുമിക്കദിവസങ്ങളിലും ഗ്രന്ഥകാരൻ ഡയറി എഴുതിയതായി കാണാം.
1985 മുതൽ പല ദിവസവും ഡയറി എഴുതാതെയും സംഭവങ്ങൾ രണ്ടോമൂന്നോ വാക്കിൽ മാത്രം ഒതുക്കി എഴുതുകയും ചെയ്തതായി കാണുന്നു.
1977 വരെ, ഏഴു വർഷം, ഗ്രന്ഥകാരൻ മുഖ്യമന്ത്രിയായിരുന്ന കാലത്തെ അവസാനത്തെ ഒരു വർഷം മാത്രമേ ഗ്രന്ഥരൂപത്തിൽ പ്രസിദ്ധീകരിച്ച ഡയറിയിൽ ഉൾപ്പെടുത്തിയിട്ടുള്ളൂ.
താൻ വായിച്ച, പ്രശസ്തരും അപ്രശസ്തരുമായ സാഹിത്യകാരന്മാരുടെ ഗ്രന്ഥങ്ങളെക്കുറിച്ചും രാഷ്ട്രീയ- കലാ-സാഹിത്യരംഗങ്ങളിൽ തനിക്കിടപെടെണ്ടിവന്ന വ്യക്തികളെക്കുറിച്ചും തികഞ്ഞ ഉൾക്കാഴ്ചയോടെ സി. അച്യുതമേനോൻ നടത്തിയിട്ടുള്ള നിരീക്ഷണങ്ങൾ ഈ ഡയറിക്കുറിപ്പുകൾക്ക് ഏറെ പ്രധാന്യം നൽകുന്നുണ്ട്.
ഗ്രന്ഥകാരന്റെ മാനുഷികഭാവവും കൃത്യനിഷ്ഠയും സ്പഷ്ടമാക്കുന്നുണ്ട് ഈ ഡയറിക്കുറിപ്പുകൾ.
‌ ഗദ്യസാഹിത്യത്തിന്റെ വികാസത്തിൽ ഡയറിക്കുറിപ്പുകൾക്ക് പ്രമുഖസ്ഥാനമാണുള്ളത്.
നോവൽ , ജീവചരിത്രം , ആത്മകഥ തുടങ്ങിയ സാഹിത്യ ശാഖകളിലെ പല പ്രമുഖകൃതികൾക്കും ഇത് അടിസ്ഥാന കാരണമായിട്ടുണ്ട്.
ഡയറിക്കുറിപ്പുകളുടെ മാതൃകയിലുള്ള നോവലുകളും അപസർപ്പകകഥകളും ആത്മകഥയും മറ്റും വേറെയുമുണ്ട്.
സംഭവങ്ങളുടെ യഥാതഥമായ ചിത്രീകരണവും അവ പ്രദാനം ചെയ്യുന്ന പ്രഥമ വിചാര വികാരങ്ങളുടെ രേഖയുമെന്ന നിലയിൽ ചരിത്രത്തിനെന്ന പോലെ സാഹിത്യത്തിനും ഡയറിക്കുറിപ്പുകൾ അക്ഷയഖനികളാണ്.
ഇതുകൂടികാണുക എപ്പിസ്റ്റോളറി നോവൽ ആൻ ഫ്രാങ്ക് ബ്ലോഗ് ഡ്രാക്കുള പെറോ ഡ കോവിള അലോഷ്യസ് ഡി. ഫെർണാണ്ടസ് പ്രഭാവർമ്മ കമല സുറയ്യ ഇസ്ലാമിക് പബ്ലിഷിംഗ് ഹൗസ് സോറൻ കീർക്കെഗാഡ് ലുഡ്‌വിഗ് വിറ്റ്ജൻസ്റ്റൈൻ അവലംബം പുറത്തേക്കുള്ള കണ്ണികൾ http://www.amazon.com/Diary-A-Novel-Chuck-Palahniuk/dp/1400032814 http://www.opendiary.com/ http://www.pbs.org/wgbh/masterpiece/annefrank/ Archived 2012-09-23 at the Wayback Machine .
http://www.independent.co.uk/news/people/diary/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയറിക്കുറിപ്പുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡയറക്ടറേറ്റ് ഓഫ് റവന്യൂ ഇന്റലിജൻസ് ഇംഗ്ലീഷ് വിലാസം https://ml.wikipedia.org/wiki/Directorate_of_Revenue_Intelligence
ഇന്ത്യൻ രഹസ്യാന്വേഷണ ഏജൻസിയാണ് ഡയറക്ടറേറ്റ് ഓഫ് റവന്യൂ ഇന്റലിജൻസ് ( ഡിആർഐ ).
ഇന്ത്യയുടെ പരമോന്നത കള്ളക്കടത്ത് വിരുദ്ധ അന്വേഷണ ഏജൻസിയാണിത്.
കസ്റ്റംസ് ഓവർസീസ് ഇന്റലിജൻസ് നെറ്റ്‍വർക്കിന്റെ ഭാഗമായി വിവിധ മേഖലാ യൂണിറ്റുകളിലും വിദേശത്തുള്ള ഇന്ത്യൻ എംബസികളിലും പ്രവർത്തിക്കുന്ന സെൻട്രൽ ബോർഡ് ഓഫ് പരോക്ഷനികുതി, കസ്റ്റംസ് (സിബിഐസി)  ഉദ്യോഗസ്ഥരാണ് ഡയറക്ടറേറ്റ് നടത്തുന്നത്.
ഇന്ത്യാ ഗവൺമെന്റിന്റെ സ്പെഷ്യൽ സെക്രട്ടറി പദവിയിലുള്ള ഡയറക്ടർ ജനറലാണ് ഏജൻസിയുടെ തലവൻ.
തോക്കുകൾ , സ്വർണം , മയക്കുമരുന്ന്, വ്യാജ ഇന്ത്യൻ കറൻസി നോട്ടുകൾ, പുരാതന വസ്തുക്കൾ, വന്യജീവി, പാരിസ്ഥിതിക ഉൽപന്നങ്ങൾ തുടങ്ങിയവയുടെ കള്ളക്കടത്ത് തടയുന്നതിലൂടെ ഇന്ത്യയുടെ ദേശീയ സാമ്പത്തിക സുരക്ഷ സുരക്ഷിതമാക്കാൻ ഏജൻസി പ്രവർത്തിക്കുന്നു.
മാത്രമല്ല, കള്ളപ്പണത്തിന്റെ വ്യാപനം, വ്യാപാരം അടിസ്ഥാനമാക്കിയുള്ള പണമിടപാട്, വാണിജ്യ തട്ടിപ്പുകൾ എന്നിവ തടയുന്നതിനും ഇത് പ്രവർത്തിക്കുന്നു.
നിയമപരമായ ഉത്തരവ്
സ്വർണ്ണക്കടത്ത് നേരിടാനായിരുന്നു ആദ്യ നാളുകളിൽ പ്രതിജ്ഞാബദ്ധമായിരുന്നതെങ്കിലും, ഇപ്പോൾ അത് മയക്കുമരുന്നിന്റെയും സാമ്പത്തിക കുറ്റകൃത്യങ്ങളുടെയും വിശാലവും പരസ്പരബന്ധിതവുമായ മേഖലകളെയും തങ്ങളുടെ അന്വേഷണപരിധിയിലെടുക്കുന്നു.
എൻ‌ഡി‌പി‌എസ് നിയമം , ആയുധ നിയമം, ഡബ്ല്യുഎംഡി ആക്റ്റ് എന്നിവയുൾപ്പെടെ 50-ലധികം ചട്ടങ്ങൾക്ക് പുറമേ കസ്റ്റംസ് നിയമത്തിലെ വ്യവസ്ഥകൾ കൂടി ഡിആർഐ നടപ്പിലാക്കുന്നു.
കാബിനറ്റ് സെക്രട്ടേറിയറ്റിന്റെ നാഷണൽ അതോറിറ്റി രാസായുധ കൺവെൻഷൻ, കള്ളപ്പണത്തെക്കുറിച്ചുള്ള പ്രത്യേക അന്വേഷണ സംഘം, ഷെൽ കമ്പനികളെ സംബന്ധിച്ച ടാസ്‌ക് ഫോഴ്‌സ്, ദേശീയ സുരക്ഷയെക്കുറിച്ചുള്ള മൾട്ടി ഏജൻസി സെന്റർ (എം‌എസി), ആഭ്യന്തര മന്ത്രാലയം / എൻ‌ഐ‌എയുടെ പ്രത്യേക വിഭാഗങ്ങൾ എന്നിവയും ഡി‌ആർ‌ഐയുടെ ഭാഗമാണ്.
തീവ്രവാദ ധനസഹായം, തീരദേശ സുരക്ഷ, വ്യാജ ഇന്ത്യൻ കറൻസി നോട്ടുകൾ മുതലായവയുടെ അന്വേഷണവും നടത്തുന്നു.
സ്വർണം, വ്യാജ ഇന്ത്യൻ കറൻസി നോട്ടുകൾ, കള്ളക്കടത്തതായെത്തുന്ന വിദേശ കറൻസി, മയക്കുമരുന്നുകൾ, സൈക്കോട്രോപിക് ലഹരിവസ്തുക്കൾ എന്നിവ പിടിച്ചെടുക്കുന്നതിൽ ഡിആർഐ പ്രശസ്തി നേടിയിട്ടുണ്ട്.
കഴിഞ്ഞ 5 വർഷത്തിനിടെ 540 ൽ അധികം കിലോ ഹെറോയിനും 7,409 കിലോ എഫെഡ്രിനും മറ്റ് മയക്കുമരുന്ന്, സൈക്കോട്രോപിക് പദാർത്ഥങ്ങൾക്കൊപ്പം ഡിആർഐ പിടിച്ചെടുത്തു പ്രവർത്തനം
മയക്കുമരുന്ന്, സ്വർണം, വജ്രം, ഇലക്ട്രോണിക്സ്, വിദേശ കറൻസി, വ്യാജ ഇന്ത്യൻ കറൻസി എന്നിവ ഉൾപ്പെടെയുള്ള വസ്തുക്കളുടെ കള്ളക്കടത്ത് നിയന്ത്രിക്കുന്ന പ്രധാന രഹസ്യാന്വേഷണ ഏജൻസിയാണ് ഡിആർഐ.
ധനകാര്യമന്ത്രാലയത്തിന്റെ റവന്യൂ വകുപ്പിന്റെ കീഴിലുള്ള കേന്ദ്ര പരോക്ഷ നികുതി കസ്റ്റംസ് ബോർഡിന് കീഴിൽ റവന്യൂ ഇന്റലിജൻസ് ഡയറക്ടറേറ്റ് പ്രവർത്തിക്കുന്നു.
ന്യൂഡൽഹിയിൽ ഡയറക്ടർ ജനറൽ (ചീഫ് കമ്മീഷണർ റാങ്ക്) നയിക്കുന്ന ഏജൻസിയെ ഏഴ് സോണുകളായി തിരിച്ചിരിക്കുന്നു, ഓരോന്നും ഒരു അഡീഷണൽ ഡയറക്ടർ ജനറലിന്റെ (കമ്മീഷണർ റാങ്ക്) ചുമതലയിലാണ്.
അഡീഷണൽ ഡയറക്ടർമാർ, ജോയിന്റ് ഡയറക്ടർമാർ, ഡെപ്യൂട്ടി ഡയറക്ടർമാർ, അസിസ്റ്റന്റ് ഡയറക്ടർമാർ, സീനിയർ ഇന്റലിജൻസ് ഓഫീസർമാർ, ഇന്റലിജൻസ് ഓഫീസർമാർ എന്നിവരെ ഉൾപ്പെടുത്തിയുള്ള  റീജിയണൽ യൂണിറ്റുകൾ, സബ് റീജിയണൽ യൂണിറ്റുകൾ, ഇന്റലിജൻസ് സെല്ലുകൾ എന്നിവയുമുണ്ട്.
കസ്റ്റംസിലെയും ഇൻകം ടാക്സ് വകുപ്പിലെയും ഓഫീസർമാരാണ് ഇതിൽ പ്രവർത്തിക്കുന്നത്.
മേഖലകൾ രഹസ്യ സ്രോതസ്സുകൾ ഉൾപ്പെടെ ഇന്ത്യയിലെയും വിദേശത്തെയും സ്രോതസ്സുകളിലൂടെ നിരോധിത വസ്തുക്കൾ, മയക്കുമരുന്ന്, അണ്ടർ ഇൻവോയ്സിംഗ് തുടങ്ങിയവയുടെ കള്ളക്കടത്ത് സംബന്ധിച്ച രഹസ്യാന്വേഷണ ശേഖരണം.
അത്തരം വിവരങ്ങളുടെ വിശകലനവും പ്രവർത്തനത്തിനുള്ള ഫീൽഡ് രൂപവത്കരണവും.
ആവശ്യമുള്ളിടത്ത് ഡയറക്ടറേറ്റ് ഉദ്യോഗസ്ഥർ തന്നെ രഹസ്യാന്വേഷണത്തിനായി ഒരു വിജയകരമായ നിഗമനത്തിലെത്തുന്നു.
പ്രധാനപ്പെട്ട പിടിച്ചെടുക്കലുകളും അന്വേഷണ കേസുകളും നിരീക്ഷിക്കുക.
ഡയറക്ടറേറ്റ് പ്രത്യേകമായി കൈകാര്യം ചെയ്യേണ്ട അന്വേഷണങ്ങളെ ബന്ധപ്പെടുത്തുകയോ ഏറ്റെടുക്കുകയോ ചെയ്യുന്നു.
പ്രധാനപ്പെട്ട അന്വേഷണം / പ്രോസിക്യൂഷൻ കേസുകൾ നയിക്കുന്നു.
ESCAP സമ്മേളനത്തിന്റെ ശുപാർശ പ്രകാരം അന്താരാഷ്ട്ര കള്ളക്കടത്തും കസ്റ്റംസ് തട്ടിപ്പുകളും നേരിടുന്നതിന് ESCAP രാജ്യങ്ങൾക്കിടയിൽ കൈമാറ്റം ചെയ്യുന്നതിനോ വിവരങ്ങൾ കൈമാറുന്നതിനോ ഉള്ള ലൈസൻസ് അതോറിറ്റിയായി പ്രവർത്തിക്കുന്നു.
കള്ളക്കടത്ത് വിരുദ്ധ കാര്യങ്ങളിൽ വിദേശ രാജ്യങ്ങളുമായും ഇന്ത്യൻ മിഷനുകളുമായും എൻഫോഴ്‌സ്‌മെന്റ് ഏജൻസികളുമായും ബന്ധം പുലർത്തുന്നു.
ഇന്റർപോൾ വഴി, മറ്റുരാജ്യങ്ങളുമായി ബന്ധം നിലനിർത്തുന്നു.
ഇന്തോ-നേപ്പാൾ അതിർത്തിയിലെ കള്ളക്കടത്ത് വിരുദ്ധ പ്രവർത്തനങ്ങൾ ഏകോപിപ്പിക്കാനും നേരിട്ട് നിയന്ത്രിക്കാനും.
ആദായനികുതി നിയമപ്രകാരം നടപടിയെടുക്കാൻ കസ്റ്റംസ് നിയമപ്രകാരം രജിസ്റ്റർ ചെയ്തിട്ടുള്ള കേസുകൾ ആദായനികുതി വകുപ്പിലേക്ക് റഫർ ചെയ്യുക.
കള്ളക്കടത്തിന്റെ പ്രവണതകൾ കാണുന്നതിനും പിടിച്ചെടുക്കലിന്റെയും വിലകളുടെയും നിരക്കുകളുടെയും സ്ഥിതിവിവരക്കണക്കുകൾ സൂക്ഷിക്കുന്നതിനും ആവശ്യമായ വസ്തുക്കൾ ധനമന്ത്രാലയത്തിനും മറ്റ് മന്ത്രാലയങ്ങൾക്കും നൽകുന്നതിനും.
നിയമത്തിലെ പഴുതുകൾ പരിഹരിക്കുന്നതിനും കള്ളക്കടത്തിനെ ചെറുക്കുന്നതിനുള്ള നടപടിക്രമങ്ങൾ പഠിക്കുന്നതിനും നിർദ്ദേശിക്കുന്നതിനും.
റിവാർഡ് നയം
സിബി‌സി മാർ‌ഗ്ഗനിർ‌ദ്ദേശങ്ങൾ‌ പ്രകാരം, ഒരു എക്സ് ഗ്രേഷ്യ പെയ്‌മെന്റായി സർക്കാർ കുടിശ്ശിക പിടിച്ചെടുക്കുന്നതിനോ വീണ്ടെടുക്കുന്നതിനോ നയിക്കുന്ന വിവരങ്ങൾ നൽകുന്നവർക്ക് ഡി‌ആർ‌ഐ പ്രതിഫലം നൽകുന്നു.
നിലവിലുള്ള പോളിസി അനുസരിച്ച്, പിടിച്ചെടുത്ത നിരോധിത വസ്തുക്കളുടെ മൊത്തം വിൽപ്പന വരുമാനത്തിന്റെ 20% വരെ (എൻ‌ഡി‌പി‌എസ് നിയമപ്രകാരം പിടിച്ചെടുത്ത വസ്തുക്കളും പ്രത്യേക നിരക്കുകൾ അറിയിച്ചിട്ടുള്ള സ്വർണ്ണവും ഒഴികെ) കൂടാതെ / അല്ലെങ്കിൽ തീരുവ ഒഴിവാക്കിയതിന് വിവരങ്ങൾ നൽകുന്നവർക്കും സർക്കാർ ജീവനക്കാർക്കും അർഹതയുണ്ട്.
അധികാരശ്രേണി ഡയറക്ടർ ജനറൽ (ചീഫ് കമ്മീഷണർ) അഡീഷണൽ ഡയറക്ടർ ജനറൽ (കമ്മീഷണർ) അഡീഷണൽ ഡയറക്ടർ (അഡീഷണൽ കമ്മീഷണർ) ജോയിന്റ്  ഡയറക്ടർ (ജോയിന്റ് കമ്മീഷണർ) ഡെപ്യൂട്ടി ഡയറക്ടർ (ഡെപ്യൂട്ടി കമ്മീഷണർ) അസി.
ഡയറക്ടർ (അസി. കമ്മീഷണർ) സീനിയർ ഇന്റലിജൻസ് ഓഫീസർ (കസ്റ്റംസ് സൂപ്രണ്ട് സെൻട്രൽ എക്സൈസ്) ഇന്റലിജൻസ് ഓഫീസർ (ഇൻസ്പെക്ടർ / എക്സാമിനർ / കസ്റ്റംസ് സെൻട്രൽ എക്സൈസ് പ്രിവന്റീവ് ഓഫീസർമാർ) ക്ലാസ് III, ക്ലാസ് IV സ്റ്റാഫ് (മിനിസ്റ്റീരിയൽ കോൺസ്റ്റബിൾസ്) ഇന്ത്യൻ കസ്റ്റംസ്, സെൻട്രൽ എക്സൈസ് ഡിപ്പാർട്ട്മെൻറ് ഓഫ് ഡെപ്യൂട്ടേഷൻ, ഇന്ത്യൻ കോർപ്പറേറ്റ് ലോ സർവീസിലെ ഉദ്യോഗസ്ഥർ.
ഇതും കാണുക General ഇന്ത്യൻ റവന്യൂ സർവ്വീസ് സിവിൽ സർവീസസ് ഓഫ് ഇന്ത്യ സെൻട്രൽ ബോർഡ് ഓഫ് ഇൻഡയറക്റ്റ് ടാക്സസ് ആന്റ് കസ്റ്റംസ് എൻഫോഴ്സ്മെന്റ് ഡയറക്ടറേറ്റ് നാഷണൽ ഇൻവെസ്റ്റിഗേഷൻ ഏജൻസി മയക്കുമരുന്ന് നിയന്ത്രണ ബ്യൂറോ ഇന്ത്യൻ രഹസ്യാന്വേഷണ ഏജൻസികളുടെ പട്ടിക അവലംബം പുറംകണ്ണികൾ ഡിആർഐ വെബ്സൈറ്റ്
ദ ഫിഫ്റ്റി ത്രീ സ്റ്റേഷൻസ് ഓഫ് ദ ടോക്കെയിഡോ ഇംഗ്ലീഷ് വിലാസം https://ml.wikipedia.org/wiki/The_Fifty-three_Stations_of_the_T%C5%8Dkaid%C5%8D
ജാപ്പനീസ് ആർട്ടിസ്റ്റ് അൻദോ ഹിരോഷിഗെ 1832-ൽ ടോക്കെയിഡോയിലൂടെ അദ്ദേഹത്തിന്റെ ആദ്യ യാത്രയ്ക്ക് ശേഷം ചിത്രീകരിച്ച ഹെയ്ഡോ പതിപ്പ് (1833–1834) യുകിയോ-ഇ വിഭാഗത്തിലെ വുഡ്കട്ട് പ്രിന്റാണ് ദ ഫിഫ്റ്റി ത്രീ സ്റ്റേഷൻസ് ഓഫ് ദ ടോക്കെയിഡോ.
(東海道五十三次 Tōkaidō Gojūsan-tsugi)
പഴയ ജപ്പാനിലെ പ്രധാന യാത്രാ ഗതാഗത റോഡായിരുന്നു ഷോഗണിന്റെ തലസ്ഥാനമായ എഡോയെ സാമ്രാജ്യത്വ ക്യോത്തോയുമായി ബന്ധിപ്പിക്കുന്ന " അഞ്ച് റോഡുകളിൽ " (ഗോകൈഡോ) ഏറ്റവും പ്രധാനപ്പെട്ട ടോക്കെയിഡോ റോഡ്.
ജപ്പാനിലെ അഞ്ച് പ്രധാന റോഡുകൾ എഡോ കാലഘട്ടത്തിൽ സൃഷ്ടിച്ചതോ വികസിപ്പിച്ചെടുത്തതോ ആണ്.
ഹെയ്ഡോ പതിപ്പ് ഏറെക്കുറെ അറിയപ്പെടുന്നതാണെങ്കിലും, ടോക്കെയിഡോയിലെ അമ്പത്തിമൂന്ന് സ്റ്റേഷനുകൾ വളരെ പ്രചാരമുള്ള ഒരു വിഷയമായിരുന്നു.
ഇത് ഹിരോഷിഗെയെ 30 വ്യത്യസ്തങ്ങളായ വുഡ്കട്ട് പ്രിന്റുകൾ സൃഷ്ടിക്കാൻ പ്രേരിപ്പിച്ചു.
വലിപ്പത്തിൽ (ഓബൻ അല്ലെങ്കിൽ ചുബാൻ) എല്ലാം മറ്റൊന്നിൽ നിന്ന് അവയുടെ ഡിസൈനുകൾ അല്ലെങ്കിൽ അവയുടെ എണ്ണം പോലും (ചില സീരീസുകളിൽ കുറച്ച് പ്രിന്റുകൾ ഉൾപ്പെടുന്നു) വളരെ വ്യത്യസ്തമാണ്.
ടോക്കെയിഡോയുടെ ഹെയ്ഡോ പതിപ്പിലെ അറിയപ്പെടുന്ന ചിത്രങ്ങൾ ഏറ്റവും മികച്ച വിൽപ്പനയുള്ള യുകിയോ-ഇ ജാപ്പനീസ് പ്രിന്റുകൾ ആണ്.
ഹൊകുസായിയുടെ തേർട്ടി-സിക്സ് വ്യൂസ് ഓഫ് മൗണ്ട് ഫുജി സീരീസിന്റെ "പ്രസിദ്ധമായ കാഴ്ചകൾ" (മീഷോ) എന്നതിൽ പ്രത്യേക ശ്രദ്ധ കേന്ദ്രീകരിച്ച് ഇത് ഉക്കിയോ-ഇ, ലാൻഡ്സ്കേപ്പ് പ്രിന്റ് അല്ലെങ്കിൽ ഫെക്കി-ഗയുടെ പുതിയ പ്രധാന ആശയമായി  സ്ഥാപിച്ചു.
ഈ ലാൻഡ്സ്കേപ്പ് പ്രിന്റുകൾ പാശ്ചാത്യ കാഴ്ചപ്പാടിന്റെ പുതിയ സാധ്യതകൾ പൂർണ്ണമായി പ്രയോജനപ്പെടുത്തി.
ജപ്പാനിൽ മാത്രമല്ല, പിന്നീട് പാശ്ചാത്യ രാജ്യങ്ങളിലും ഹിരോഷിഗെയുടെ പരമ്പര സമ്പൂർണ്ണ വിജയം നേടി.
ദി ടോക്കെയിഡോ
ചരിത്രപരമായ തലസ്ഥാനമായ എഡോയുടെ മറ്റ് ജപ്പാനുമായി ബന്ധിപ്പിക്കുന്ന റോഡുകളുടെ ഒരു നിരയായ ടോക്കുഗാവ ഇയാസുവിന് കീഴിൽ നിർമ്മിച്ച അഞ്ച് റൂട്ടുകളിൽ ഒന്നാണ് ടോക്കെയിഡോ.
ടോക്കെയിഡോ എഡോയെ അന്നത്തെ തലസ്ഥാനമായ ക്യോട്ടോയുമായി ബന്ധിപ്പിച്ചു.
ഇവയിൽ ഏറ്റവും പ്രധാനപ്പെട്ടതും നന്നായി സഞ്ചരിക്കാവുന്നതുമായ ടോക്കെയിഡോ ഹോൺഷുവിന്റെ കിഴക്കൻ തീരത്തുകൂടി കടന്നുപോകുന്നു.
അങ്ങനെ ടോക്കെയിഡോ ("ഈസ്റ്റേൺ സീ റോഡ്") എന്ന പേര് ലഭിച്ചു.
ഈ റോഡിനരികിൽ 53 വ്യത്യസ്ത പോസ്റ്റ് സ്റ്റേഷനുകൾ ഉണ്ടായിരുന്നു.
അത് യാത്രക്കാർക്ക് സ്റ്റേബിൾ, ഭക്ഷണം, താമസം എന്നിവ നൽകി.
ഹിരോഷിഗെയും ടോക്കെയിഡോയും
സാമ്രാജ്യത്വ ദർബാറിൽ ഹാജരാക്കേണ്ട കുതിരകളെ കയറ്റിക്കൊണ്ടുപോകുന്ന  ഔദ്യോഗിക പ്രതിനിധി സംഘത്തിന്റെ ഭാഗമായി 1832-ൽ ഹിരോഷിഗെ എഡൊയിൽ നിന്ന് ക്യോട്ടോയിലേക്ക് ടോക്കെയിഡോയിലൂടെ സഞ്ചരിച്ചു.
ചക്രവർത്തിയുടെ ദിവ്യപദവിയെ അംഗീകരിച്ച് വർഷം തോറും സമ്മാനിക്കുന്ന ഷോഗണിൽ നിന്നുള്ള പ്രതീകാത്മക സമ്മാനമായിരുന്നു കുതിരകൾ .
യാത്രയിൽ ദൃശ്യമായ ഭൂപ്രദേശങ്ങൾ ആർട്ടിസ്റ്റിൽ ആഴത്തിലുള്ള മതിപ്പുണ്ടാക്കി, യാത്രയ്ക്കിടെ അദ്ദേഹം നിരവധി രേഖാചിത്രങ്ങൾ സൃഷ്ടിച്ചു.
അതുപോലെ തന്നെ അതേ വഴിയിലൂടെ എഡോയിലേക്കുള്ള തിരിച്ചുവരവും ചിത്രീകരിച്ചു.
വീട്ടിലെത്തിയതിനുശേഷം അദ്ദേഹം ടോക്കെയിഡോയിലെ അമ്പത്തിമൂന്ന് സ്റ്റേഷനുകളിൽ നിന്നുള്ള ആദ്യ പ്രിന്റുകളുടെ പ്രവർത്തനം ആരംഭിച്ചു.
ക്രമേണ, മുഴുവൻ സീരീസിലും 55 പ്രിന്റുകൾ ഓരോ സ്റ്റേഷനും ഒന്ന്, ആരംഭ, അവസാന പോയിന്റുകൾക്ക് ഒരെണ്ണം വീതവും അദ്ദേഹം ചിത്രീകരിച്ചു.
മുമ്പത്തെ എല്ലാ പതിപ്പുകളും സ്വന്തമായി കൈകാര്യം ചെയ്തു കൊണ്ട് ഈ ശ്രേണിയിലെ ആദ്യ പ്രിന്റുകൾ ഹെയ്ഡോയുടെയും സെൻകകുഡോയുടെയും പ്രസാധക സ്ഥാപനങ്ങൾ സംയുക്തമായി പ്രസിദ്ധീകരിച്ചു.
ഈ രീതിയിലുള്ള പുതിയ വുഡ്‌കട്ടുകൾ‌ ഓരോന്നിനും 12 മുതൽ 16 വരെ ചെമ്പ്‌ നാണയങ്ങൾ‌ക്ക്  വിറ്റിരുന്നു.
ഏകദേശം ഒരു ജോടി വൈക്കോൽ ചെരുപ്പ് അല്ലെങ്കിൽ ഒരു പാത്രം സൂപ്പിന് തുല്യമായ വിലയായിരുന്നു ഇത്.
വർദ്ധിച്ചുവന്ന ദ ഫിഫ്റ്റി ത്രീ സ്റ്റേഷൻസ് ഓഫ് ദ ടോക്കെയിഡോ വിജയം ടോക്കുഗാവ കാലഘട്ടത്തിലെ ഏറ്റവും പ്രമുഖവും വിജയകരവുമായ അച്ചടി നിർമ്മാതാവായി ഹിരോഷിഗെ സ്ഥാപിച്ചു.
അവലംബം ↑ Nussbaum, Louis-Frédéric .
" Tōkaidō Gojūsan tsugi " in Japan Encyclopedia , p. 973.
↑ Forbes, Andrew; Henley, David (2014).
Utagawa Hiroshige's 53 Stations of the Tokaido .
B00LM4APAI (full series) 1 2 3 Oka, Isaburō.
Hiroshige: Japan's Great Landscape Artist , p. 75.
Kodansha International, 1992.
ISBN 4-7700-2121-6 ↑ Hagen Hagen, Masterpieces in Detail , p. 352.
↑ Goldberg, Steve.
"Hiroshige" in Lives Legacies: An Encyclopedia of People Who Changed the World - Writers and Musicians , Ed.
Michel-André Bossy, Thomas Brothers John C. McEnroe, p.86.
Greenwood Press, 2001.
ISBN 1-57356-154-1 പുറത്തേക്കുള്ള കണ്ണികൾ Different editions of the series The Fifty-three Stations of the Tokaido Road (hiroshige.org.uk)
ദ ഫുട്ബോൾ ലീഗ് ഇംഗ്ലീഷ് വിലാസം https://ml.wikipedia.org/wiki/The_Football_League
ഇംഗ്ലണ്ടിലെ ഒരു പ്രൊഫഷണൽ ഫുട്ബോൾ ലീഗാണ് ദ ഫുട്ബോൾ ലീഗ് .
ഇംഗ്ലണ്ടിലെയും വെയിൽസിലെയും പ്രൊഫഷണൽ ഫുട്ബോൾ ക്ലബ്ബുകളാണ് ഈ ലീഗിൽ പങ്കെടുക്കുന്നത്.
1888-ൽ സ്ഥാപിതമായ ഫുട്ബോൾ ലീഗ് ലോകത്തിലെ ഏറ്റവും പഴയ പ്രൊഫഷണൽ ഫുട്ബോൾ ലീഗാണ്.
ദ ഫേമസ് ഫൈവ്
ഒരു ഇംഗ്ലീഷ് ബാലസാഹിത്യ പുസ്തക പരമ്പരയാണ് ദ ഫേമസ് ഫൈവ് (The Famous Five Series) എന്നറിയപ്പെടുന്ന കുറ്റാന്വേക പരമ്പര.
വിഖ്യാത ബാലസാഹിത്യ കർത്താവായ എനിഡ്  ബ്ലൈറ്റൺ (Enyd Blyton) ആണ് ഈ പരമ്പരയുടെ സ്രഷ്ടാവ്.
എക്കാലത്തേയും മികച്ച വിൽപന വിജയം കരസ്ഥമാക്കിയിട്ടുള്ള പുസ്തക പരമ്പരകളിൽ ഒന്നാണ്  ദ ഫേമസ് ഫൈവ്.
1942ൽ The Five on Treasure Island പ്രസിദ്ധികരിച്ച് കൊണ്ടാണ് പരമ്പരയുടെ തുടക്കം.
ആറോ എട്ടോ പുസ്തകത്തിൽ പരമ്പര തീർക്കാൻ ആയിരുന്നു ബ്ലെട്ടൻ ഉദ്ദേദേശിച്ചത് .
എന്നാൽ പുസ്തകങ്ങൾക്ക് ലഭിച്ച ജനപ്രീതിയും അവയുടെ വമ്പിച്ച വിൽപനയും കൂടുതൽ പുസ്തകങ്ങൾക്ക് കാരണമായി.
ഒടുവിൽ 21 പുസ്തതകങ്ങൾ ആയപ്പോഴാണ് പരമ്പര അവസാനിപ്പിച്ചത്.
1953ആയപ്പോഴേക്കും 6മില്യനിലേറെ കോപ്പികൾ വിറ്റു പോയിരുന്നു.
ഇന്നും പ്രതിവർഷം 2മില്യൻ കോപ്പികളിലേറെ വിറ്റു പോകുന്നു.
നൂറുമില്യൻ കോപ്പികളിലേറെ ഇതുവരെ വിറ്റു പോയതായി കണക്കാക്കപ്പെട്ടിട്ടുണ്ട്.
എല്ലാ പുസ്തകങ്ങൾക്കും ടെലിവിഷൻ ആവിഷക്കാരം ഉണ്ടായിട്ടുണ്ട്.
പലതും പല രാജ്യങ്ങളിൽ സിനിമയും ആക്കപ്പെട്ടിട്ടുണ്ട്.
ദ ഫാൽക്കൺ ആൻഡ് ദ വിന്റർ സോൾജ്യർ
ഡിസ്‌നി+ എന്ന സ്ട്രീമിംഗ് സേവനത്തിനായി മാൽക്കം സ്പെൽമാൻ സൃഷ്ടിച്ച ഒരു അമേരിക്കൻ ടെലിവിഷൻ മിനിസീരിസാണ് ദി ഫാൽക്കൺ ആൻഡ്  ദ വിന്റർ സോൾജിയർ.
സാം വിൽസൺ / ഫാൽക്കൺ, ബക്കി ബാർൺസ് / വിന്റർ സോൾജിയർ എന്നീ കഥാപാത്രങ്ങളെ അവതരിപ്പിക്കുന്നത് മാർവൽ കോമിക്‌സിനെ അടിസ്ഥാനമാക്കിയാണ്.
മാർവൽ സ്റ്റുഡിയോസ് നിർമ്മിച്ച മാർവൽ സിനിമാറ്റിക് യൂണിവേഴ്സിലെ (MCU) രണ്ടാമത്തെ ടെലിവിഷൻ പരമ്പരയാണിത്.
ഫ്രാഞ്ചൈസിയുടെ സിനിമകളുമായി തുടർച്ച പങ്കിടുന്നതും അവഞ്ചേഴ്സ്: എൻഡ് ഗെയിം (2019) എന്ന സിനിമയുടെ സംഭവങ്ങൾക്ക് ശേഷം നടക്കുന്നതും.
കരി സ്കോഗ്ലാൻഡ് സംവിധാനത്തിൽ സ്പെൽമാൻ മുഖ്യ എഴുത്തുകാരനായി സേവനമനുഷ്ഠിച്ചു.
എപ്പിസോഡുകൾ No. Title Directed by Written by Original release date 1 " പുതിയ ലോക ക്രമം " കാരി സ്കോഗ്ലാൻഡ് മാൽക്കം സ്പെൽമാൻ മാർച്ച് 19, 2021 ( 2021-03-19 ) 2 " നക്ഷത്രങ്ങളുള്ള മനുഷ്യൻ " കാരി സ്കോഗ്ലാൻഡ് മൈക്കൽ കാസ്റ്റലീൻ മാർച്ച് 26, 2021 ( 2021-03-26 ) 3 " പവർ ബ്രോക്കർ " കാരി സ്കോഗ്ലാൻഡ് ഡെറിക് കോൾസ്റ്റാഡ് ഏപ്രിൽ 2, 2021 ( 2021-04-02 ) 4 " ലോകം മുഴുവൻ കാണുന്നു " കാരി സ്കോഗ്ലാൻഡ് ഡെറിക് കോൾസ്റ്റാഡ് ഏപ്രിൽ 9, 2021 ( 2021-04-09 ) 5 " സത്യം " കാരി സ്കോഗ്ലാൻഡ് ഡാലൻ മുസ്സൺ ഏപ്രിൽ 16, 2021 ( 2021-04-16 ) 6 " ഒരു ലോകം, ഒരു ജനത " കാരി സ്കോഗ്ലാൻഡ് മാൽക്കം സ്പെൽമാനും ജോസഫ് സോയറും ഏപ്രിൽ 23, 2021 ( 2021-04-23 )
ദ ഫെയറി ക്യൂൻ ഇംഗ്ലീഷ് വിലാസം https://ml.wikipedia.org/wiki/The_Faerie_Queene
എഡ്മണ്ട് സ്പെൻസറുടെ ഒരു ഇംഗ്ലീഷ് ഇതിഹാസ കവിത ആണ് ദ ഫെയറി ക്യൂൻ .
പുസ്തകങ്ങൾ ഒന്നുമുതൽ മൂന്ന് വരെയുള്ളവ 1590-ലാണ് പ്രസിദ്ധീകരിച്ചത്, തുടർന്ന് 1596-ൽ നാല് മുതൽ ആറ് വരെയുള്ള പുസ്തകങ്ങൾ വീണ്ടും പ്രസിദ്ധീകരിച്ചു.
ഫെയറി ക്യുൻ അതിന്റെ ഉള്ളടക്കത്തിൽ ശ്രദ്ധേയമാണ്.
ഇംഗ്ലീഷ് ഭാഷയിലെ ഏറ്റവും ദൈർഘ്യമേറിയ കവിതകളിലൊന്നായ ഇത് സ്പെൻസേറിയൻ സ്റ്റാൻസ എന്ന പേരിൽ അറിയപ്പെടുന്നു.
ഈ കവിത പ്രാഥമികമായി ഒരു സാങ്കൽപ്പിക കൃതിയാണെങ്കിലും, എലിസബത്ത് ഒന്നാമൻ രാജ്ഞിയുടെ പ്രശംസ (അല്ലെങ്കിൽ, പിന്നീട് വിമർശനം) ഉൾപ്പെടെ നിരവധി തലങ്ങളിൽ ഉപമകളിലൂടെ ഇത് വായിക്കാൻ കഴിയും.
സ്‌പെൻസറുടെ "ലെറ്റേഴ്സ് ഓഫ് ദ ഓതേഴ്സ്" എന്ന പുസ്തകത്തിൽ, ഇതിഹാസകവിത മുഴുവനും "രൂപകാലങ്കാരങ്ങളിൽ മൂടിക്കെട്ടിയതാണ്" എന്നും, ഫെയറി ക്വീൻ പ്രസിദ്ധീകരിക്കുന്നതിന്റെ ലക്ഷ്യം "സദ്‌ഗുണമുള്ള ഒരു മാന്യൻ അല്ലെങ്കിൽ കുലീന വ്യക്തിയെ രൂപപ്പെടുത്തുക എന്ന ലക്ഷ്യത്തോടെയുള്ളതുമായിരുന്നു.
ഇതും കാണുക House of Pride (Faerie Queene) അവലംബം ബിബ്ലിയോഗ്രാഫി {{ citation }} :  CS1 maint: multiple names: contributors list ( link ) {{ citation }} :  CS1 maint: multiple names: editors list ( link ) {{ cite journal }} : Invalid | ref=harv ( help ) ഓൺലൈൻ എഡിഷനുകൾ The Faerie Queene public domain audiobook at LibriVox {{ citation }} : Cite has empty unknown parameter: | 1= ( help ) CS1 maint: date format ( link ) , in six volumes illustrated by Walter Crane , alt link , alt link , alt link , alt link , alt link , alt link incorporating modern rendition and glossary പുറം കണ്ണികൾ The Faerie Queene എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikisource glossary for words used in The Faerie Queene .
The Faerie Queene Longman Annotated English Poets Published September 2001 Archived 2014-06-06 at the Wayback Machine .
ദ ഫിനാൻഷ്യൽ എക്സ്പ്രസ് (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/The_Financial_Express_(India)
ഇന്ത്യയിൽ വാണിജ്യരംഗത്തെ വാർത്തകളുമായി പുറത്തിറങ്ങുന്ന ഒരു ഇംഗ്ലീഷ് ദിനപത്രമാണ് ദ ഫിനാൻഷ്യൽ എക്സ്പ്രസ് ( ഇംഗ്ലീഷ് : The Financial Express ).
1961 മുതൽ ഇന്ത്യൻ എക്സ്പ്രസ് ഗ്രൂപ്പാണ് ഇത് പ്രസിദ്ധീകരിക്കുന്നത്.
ഇന്ത്യയിലെയും അന്താരാഷ്ട്രതലത്തിലെയും വ്യവസായരംഗത്തു സംഭവിക്കുന്ന വാർത്തകളാണ് ഈ ദിനപത്രത്തിലെ പ്രതിപാദ്യ വിഷയം.
ഇന്ത്യയിൽ സാമ്പത്തികരംഗവുമായി ബന്ധപ്പെട്ട് പ്രസിദ്ധീകരിക്കുന്ന ദിനപത്രങ്ങളിൽ ഏറ്റവും പഴക്കമുള്ളതാണ് ഫിനാൻഷ്യൽ എക്സ്പ്രസ്.
നിലവിൽ രാജ്യത്ത് ഏറ്റവും കൂടുതൽ പ്രചാരമുള്ള ദിനപത്രങ്ങളിലൊന്നാണിത്.
അഹമ്മദാബാദ് , ബെംഗളൂരു , ചണ്ഡീഗഢ് , ചെന്നൈ , ഡൽഹി , ഹൈദ്രാബാദ് , കൊച്ചി , കൊൽക്കത്ത , ലക്നൗ , മുംബൈ , പൂനെ എന്നീനഗരങ്ങളിൽ നിന്നായി 11 എഡിഷനുകളിലാണ് പത്രം പുറത്തിറങ്ങുന്നത്.
അഹമ്മദാബാദിൽ നിന്ന് ഗുജറാത്തി ഭാഷയിലുള്ള എഡിഷനും ഇറങ്ങുന്നുണ്ട്.
ഇന്ത്യയിലെ എല്ലാ പ്രധാനപ്പെട്ട സ്ഥലങ്ങളിലും കാര്യാലയങ്ങൾ പ്രവർത്തിക്കുന്നുണ്ടെങ്കിലും ഫിനാൻഷ്യൽ എക്സ്പ്രസിന്റെ ആസ്ഥാനമന്ദിരം ഡൽഹിയിലാണ് സ്ഥിതിചെയ്യുന്നത്.